《赠贡泰甫先生牙笏诗》
元代·李士瞻

象简霜凝重，苍髯雪色新。转输劳算用，报答费经纶。

扶病朝明主，临轩问老臣。此时江海上，人已厌风尘。

作者简介：（1313—1367）元南阳新野人，徙汉阳，字彦闻。顺帝至正十一年进士。辟中书右司掾历吏、户二部侍郎。累拜枢密副使。条上二十事，帝嘉纳，迁参知政事。仕至翰林学士承旨，封楚国公。有《经济文集》。